ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA. OSA 1/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew. ―Tervetuloa evankeliumin äärelle.
Tänään aloitan uuden opetussarjan aiheesta Älä rajoita Jumalaa.
Aiheesta on saatavana upouusi kirja. Alaotsikko on Kuvittele menestyväsi.
Tiedän, etteivät monet koe voivansa samaistua aiheeseen, -
mutta nämä asiat ovat tärkeimpiä asioita, joista Jumala on puhunut.
Jumala on puhunut minulle ja muuttanut elämääni monesti, -
ja on tapahtunut paljon ihmeitä. Niitä on vaikea asettaa järjestykseen.
Kun Jumala puhuu jotain, se on todella tärkeää juuri silloin.
Kun katson näitä 46 vuotta sen jälkeen, kun Jumala kosketti minua, -
tärkein kohtaamiseni Hänen kanssaan oli 23.3.1968. Hän sanoi silloin, -
että olen elävä uhri, ja annoin elämäni täysin Hänelle. Se oli syvällistä.
Toiseksi tärkein kohtaamiseni Jumalan kanssa tapahtui 31.1.2002, -
ainakin mitä tulee siihen, kuinka paljon elämäni ja työni muuttuivat.
Silloin Herra sai minut vihdoin ymmärtämään, että rajoitin Häntä, -
koska ajattelin niin pienesti. Herra puhui jakeen Ps. 78:41 kautta.
Siinä puhutaan siitä, kun israelilaiset lähtivät Egyptistä.
Jumala halusi viedä heidät Luvattuun maahan. Sinne oli Egyptistä -
vain 11 päivän matka. Jumala halusi viedä heidät Siinain kautta -
antaakseen heille lain siellä, mutta jos he olisivat totelleet Häntä, -
he olisivat olleet Luvatussa maassa vuoden kuluttua Egyptistä lähdöstä.
Jakeista 4. Moos. 13:31―33 voimme lukea vakoojien todistuksen.
Luvatussa maassa oli jättiläisiä, joiden rinnalla he olivat heinäsirkkoja.
Tämän huonon kertomuksen takia kansa ei totellut Jumalaa, -
ja siksi Herra sanoi, että he vaeltaisivat erämaassa 40 vuotta.
40 vuoden erämaavaellus ei siis ollut alun perin Jumalan tahto.
Hän vahvisti heidän lakinsa ja identiteettinsä kansana Siinailla, -
ja sen jälkeen heidän olisi pitänyt astua sisään Luvattuun maahan.
He eivät tehneet sitä epäuskonsa takia. Tästä psalmissa 78 puhutaan.
Siinä kerrotaan suurista ihmeistä, joiden kautta he pääsivät Egyptistä.
Niitä voi verrata ihmeisiin, jotka Jumala on tehnyt, -
jotta sinä ja minä voisimme saada pelastuksen Jeesuksen kautta.
Nämä jakeet mullistivat elämäni: -
"Ja yhä edelleen he kiusasivat Jumalaa ja vihoittivat Israelin Pyhän."
Englanniksi sanotaan, että he rajoittivat Israelin Pyhää.
Vuonna 2002 Jumala puhui tästä minulle yliluonnollisesti.
Olen opettanut tästä siitä asti, joten minulla on asiasta -
jo 12 vuoden kokemus. Kun Herra puhui tästä ensi kertaa, -
minulta meni 2,5 kuukautta käsittää, mitä Hän oikein tarkoitti.
Tiesin, että jotain oli tapahtumassa ja että elämässäni oli ristiriita -
Jumalan lupausten ja niiden toteutumisen välillä, -
mutta en ymmärtänyt, mikä esti Jumalan minulle antamia näkyjä, -
lupauksia ja päämääriä toteutumasta. Ristiriita hämmensi minua.
Noiden parin kuukauden aikana tapahtui paljon asioita, -
joiden ansiosta ymmärsin tämän, ja 31.1.2002 Jumala puhui minulle -
tämän jakeen kautta. Se mullisti elämäni täysin.
Olin Coloradon Buena Vistassa. Oli pastorikonferenssin viimeinen ilta.
Olin käymässä ystäväni luona, -
ja puhuimme tästä raamatunkohdasta ainakin kahteen asti yöllä.
Silloin asia vihdoin valkeni minulle. Luulen, että se oli torstai-ilta.
Heti seuraavana aamuna astuin näiden pastorien eteen -
ja aloin heti kertoa heille siitä, mitä Jumala oli minulle puhunut.
Nyt siitä on kulunut 12 vuotta. Näin jälkikäteen voin sanoa, -
että se oli yksi elämääni eniten muuttaneista asioista.
Se on muuttanut aivan kaiken. Haluan sanoa sinulle, -
että se, mitä Jumala puhui minulle, ei ollut vain minua varten.
Se on meitä kaikkia varten.
Uskon, että useimmat uskovat eivät saavuta täyttä potentiaaliaan.
Siihen on monta syytä, ja yksi niistä on, että he rajoittavat Jumalaa -
ajattelemalla liian pienesti ja olemalla pelokkaita ja epävarmoja.
Selitän tätä tarkemmin kokemukseni kautta, mutta haluan tehdä selväksi, -
ettei Jumala katso ihmiseen. Hän tekee sinulle saman kuin minulle.
Uskon todella, että Jumala haluaa sinun menestyvän.
Hän haluaa käyttää sinua enemmän kuin useimmat ihmiset ovat kokeneet.
Eräs mies sanoi kerran, että hautausmaa on paikka, -
jossa on eniten potentiaalia.
Hän tarkoitti, että suurin osa ihmisistä vie potentiaalinsa -
mukanaan hautaan eikä pääse hyödyntämään sitä.
Vain harvat ihmiset käyttävät kaikki Jumalan heille antamat tilaisuudet.
Uskon, että se on totta. En usko, että Jumala on luonut roskaa.
En usko, että kenenkään on tarkoitus olla epäonnistuja -
tai vain jotain keskinkertaista. Tätä pitää selittää tarkemmin.
Opetin juuri siitä, että Jumala haluaa meidän menestyvän.
Käytin siinä opetussarjassa monta tuntia sen määrittelemiseen, -
mitä menestys on. Se ei välttämättä ole sitä, että puhuu televisiossa -
tai tekee jotain maailmaa mullistavaa ja tulee tunnetuksi kaikkialla.
Jokaisen meistä pitäisi kuitenkin vaikuttaa omaan maailmaansa, -
perheeseensä, sukulaisiinsa, työkavereihinsa ja muihin läheisiinsä.
Jumala ei suunnitellut ketään niin, ettei tämä vaikuttaisi keneenkään.
Kunpa kaikki ohjelman katsojat saavuttaisivat täyden potentiaalinsa!
Jokaisen potentiaali on erilainen. Jokaisella on oma kutsunsa.
Sanon usein koulumme opiskelijoille, etten toivo kaikkien olevan pastoreita.
Se voi kuulostaa oudolta, sillä kun pastorit puhuvat menestyksestä, -
he tarkoittavat lähes aina sitä, miten monia ihmisiä -
heidän palvelutyönsä koskettaa, eikä se ole väärin.
Jumala on antanut minulle kutsun tavoittaa ihmisiä eri puolilla maailmaa.
Kiitos Jumalalle, 3,2 miljardia ihmistä kaikkialla maailmassa -
voi nyt katsoa ohjelmaamme.
Jumalan kutsu minulle liittyy siihen, että tavoitan paljon ihmisiä, -
opetan televisiossa, rakennan raamattukoulun ja vaikutan uskoviin.
Se on hienoa, mutta Jumala voi kutsua sinut tekemään jotain muuta.
Sanon opiskelijoille, että meillä on nykyisin muistaakseni 330 työntekijää.
Jos jokainen heistä tekisi samaa kuin minä, -
tämä järjestö ei voisi toimia.
Tälläkin hetkellä eräs ystäväni seisoo kameran takana.
Toiset ystävät nauhoittavat tätä ja kuuntelevat puhettani.
He pohtivat, miten voisimme havainnollistaa sitä, mitä sanon.
Joskus he korjaavat puheitani.
En edes muista, paljonko työtekijöitä tv-osastollamme on, ehkä 20―30.
He vastaavat tämän ohjelman nauhoittamisesta ja editoinnista -
ja ruutuun tulevista grafiikoista.
Joku vastaa ohjelman lähettämisestä ja toinen ruututekstityksistä.
Monet noista ihmisistä eivät koskaan saa nimeään ohjelmaan, -
ettekä ikinä kuule heistä, mutta ilman heitä tämä ei onnistuisi.
Järjestössä on noin 330 työntekijää, eikä luullakseni kukaan heistä -
tee sitä, mitä minä teen eli maailmanlaajuista tv-työtä, -
mutta en voisi tehdä tätä ilman heitä. Jotkut heistä vastaavat puhelimeen.
Saamme yli 30 000 puhelua kuussa, ja siihen tarvitaan satoja ihmisiä.
Tietokonejärjestelmiä on kehitettävä, jotta puhelimeen vastaajilla -
olisi käsillä kaikki tieto, jota he tarvitsevat ihmisten auttamiseen.
Tilatut materiaalit täytyy myös lähettää ihmisille.
Saamme yli 50 000 yhteydenottoa kuussa, ja materiaaleja tilataan.
Jos tietokoneosastomme ihmiset eivät huoltaisi tietokoneitamme, -
emme saisi tilauksia toimitettua, ja ihmiset suuttuisivat.
Jos emme toimittaisi tilauksia, joista ihmiset ovat maksaneet, -
valtio panisi meistä tilille varojen väärinkäytöstä.
Jokainen työntekijämme tekee kokoaikaista Herran työtä.
Ilman heitä en voisi tehdä sitä, mihin Jumala on minut kutsunut.
Menestys ei välttämättä ole sitä, että tavoittaa eniten ihmisiä, -
vaikuttaa ihmisiin eniten ja saa eniten arvostusta.
Samaan aikaan joka ikisen ihmisen on tarkoitus menestyä.
Jumala haluaa jokaisen menestyvän omassa vaikutuspiirissään.
Se ei ehkä ole samanlaista kuin minun tai jonkun toisen menestys.
Sinunkin tulisi menestyä ja vaikuttaa ihmisiin lähipiirissäsi.
Olen varma, että Jumala haluaa jokaisen ohjelmaa katsovan ihmisen -
selvittävän, mikä on hänen paikkansa ja täyttävän sen.
Uskon, että valtaosa uskovista ei saavuta täyttä potentiaaliaan.
Jumala ei ole antanut minulle tarkkoja prosenttilukuja tästä, -
mutta sanoisin, että 90 tai jopa 99 prosenttia uskovista ei saavuta sitä.
Useimmat eivät tavoittele mitään ja saavuttavat sen joka kerta.
Uskon, että Jumala on suuri ja haluaa tehdä suuria asioita.
Kun synnyt uudesti, itse Jumala tulee asumaan sisällesi.
Sinulla on sama voima, joka herätti Jeesuksen kuolleista.
Jumala haluaa toimia kauttasi ja tehdä ihmeitä.
Kun asuin Coloradon Lamarissa ja pidin siellä raamattupiiriä, -
piirissämme oli seitsemän siskosta. Kun heidän äitinsä kuoli, -
he kutsuivat koko sisarussarjan koolle ja rukoilivat äitinsä puolesta.
Hän heräsi eloon, käveli kaksi mailia kaupunkiin ostoksille ja takaisin.
Tuollaisia yliluonnollisia asioita ei ole varattu vain muutamille -
Coloradon Lamarissa. Jumala haluaa meidän kaikkien tekevän ihmeitä.
Tuo ihme sai ihmisiä tulemaan Herran luo ja antamaan elämänsä Hänelle.
Yhdellä noista siskoksista oli noin vuoden ikäinen lapsi, -
joka kaatoi päälleen valtavan moottoripyörän, joka murskasi hänet.
En muista juttua tarkasti, sillä tästä on kulunut yli 30 vuotta.
Joko lapsen kallo tai rintakehä murskautui pyörän painosta.
Lapsen äiti tuli hänen luokseen, työnsi ruumiinosat paikoilleen, -
rukoili hänen puolestaan ja käski elämän palata häneen.
Samassa lapsi heräsi henkiin. Se vaikutti moniin ihmisiin -
ja vaikuttaa heihin yhä. Yksi noista naisista oli köyhä.
Jamie ja minä autoimme häntä ja annoimme hänelle ruokaa.
Hän kuuli, että Jumala halusi hänen menestyvän -
ja alkoi uskoa siihen. Hän keksi alkaa tehdä saviesineitä -
ja viedä niitä markkinoille ja käsityönäyttelyihin.
Siitä alkoi valtava bisnes, joka työllisti parhaimmillaan yli 80 ihmistä.
Entinen köyhä työllisti muita, kun Jumala alkoi toimia hänessä.
Jumalalla on varattuna jokaista ohjelman katsojaa varten enemmän -
kuin mitä teette nyt. Uskon, että se pätee aivan kaikkiin teistä.
Uskon, että se pätee myös minuun itseeni.
Jumala puhuu minulle, että Hänellä on varattuna enemmän.
Jumala on tehnyt upeita asioita puhuttuaan tästä vuonna 2002.
Järjestömme on kasvanut yli kymmenkertaisesti.
Kerron tästä jatkossa tarkemmin, mutta kasvu on ollut valtavaa.
Saimme juuri valmiiksi 32 miljoonan dollarin rakennusprojektin -
ja aloitimme uuden 53 miljoonan dollarin rakennusprojektin.
Alamme kehittää ykkösluokan raamattukoulukampusta, -
joka kestää paljon kauemmin kuin minä, jos Herran tulo viivästyy.
Uskon, että se tulee vaikuttamaan Kristuksen ruumiiseen.
Valtavasta kasvusta huolimatta tämä opetus on myös minua varten, -
koska Jumala alkoi viime kesänä jälleen sanoa, että rajoitan Häntä.
Ei riitä, että ottaa tämän vastaan kerran ja kokee läpimurron.
Jumala on suurempi kuin kukaan on koskaan ymmärtänyt.
Kukaan ei ole saavuttanut kaikkea, mitä Jumala haluaisi heidän tekevän.
Olitpa nähnyt Jumalan tekevän elämässäsi miten paljon tahansa, -
aina on olemassa enemmän. Puhuin äskettäin erään miehen kanssa, -
joka suorastaan paistatteli Jumalan hyvyydessä ja kiitti Häntä siitä.
Hän matkusti omalla lentokoneellaan ja kiitti Jumalaa siunauksistaan.
Jumala kysyi, nauttiko hän niistä. Hän vastasi kyllä ja kiitti Jumalaa.
Jumala kysyi häneltä kolmesti, pitikö hän siitä kaikesta todella.
Hän sanoi aina: "Kyllä. Kiitos, Isä." Hän tiesi, että Jumalalla oli asiaa.
Lopuksi Herra sanoi: "Luuletko, etten pysty tämän parempaan?"
Hän huomasi, että vaikka hän oli paljon edellä useimpia muita, -
Herra kysyi häneltä, eikö hän uskonut Herran pystyvän parempaan.
Jumala haastoi miestä, jota useimmat pitäisivät valtavan rikkaana, -
uskomaan saavansa enemmän. Juuri tätä yritän sanoa.
Ennen kuin alan kertoa tarkemmin, miten voitin tietyt vaikeudet -
ja mitä tuloksia se tuotti, haluan vain kertoa sinulle, -
että olitpa kuka tahansa, Jumala haluaa tehdä enemmän.
Ajattele isommin. 2. Kor. 10:12 "...he ovat ymmärtämättömiä, -
kun mittaavat itsensä omalla itsellään ja vertailevat itseään omaan itseensä."
Teemme tätä jatkuvasti. Vertaamme aina itseämme toisiin ihmisiin.
Useimpien mielestä heillä menee hyvin, jos he pärjäävät yhtä hyvin -
kuin useimmat muut, mutta meidän pitäisi verrata itseämme Jumalaan -
ja siihen, mitä Jumala meistä haluaa. Uskon, että keskivertoihminen -
on valtavan paljon alempana kuin mitä Jumala haluaa hänen olevan.
Jos vain katsot ympärillesi ja vertaat itseäsi muihin ihmisiin, -
tulet väärään tulokseen. Vertaa itseäsi Jumalan suunnitelmaan elämällesi.
Uskon, että Jumalan suunnitelma on parempi kuin villeimmät unelmasi.
Eräs ystäväni sanoo, että moni luulee vievänsä Jumalan äärirajoille -
ja pyytävänsä Häneltä melkein liikaa, mutta unelmamme eivät pelota Häntä.
Useimmat rajoittavat Jumalaa, koska he katsovat ympärilleen -
ja ajattelevat aina, että heidän täytyy tyytyä vähempään.
He ottavat innoituksensa ihmisistä, mutta meillä on suhde Jumalaan, -
joka on suuri, valtava ja mahtava ja haluaa antaa meille isoja asioita.
Jos et herää aamuisin innoissasi siitä, mitä Jumala tekee elämässäsi -
ja siitä, että saat jälleen palvella Häntä ja toimia Hänen voimassaan, -
jos elämäsi ei ole sinusta innostavaa ja samalla haastavaa, -
olen varma, ettet saavuta täyttä potentiaaliasi.
Jumala haluaa enemmän.
Ei Hän vaadi sitä. Hän rakastaa sinua tilanteestasi huolimatta, -
mutta Hän rakastaa sinua niin, ettei halua sinun jäävän siihen.
Jumalalla on suuria suunnitelmia. Hän haluaa koskettaa ihmisiä.
Tämä maailma on pahassa jamassa. Se on sairas. Pahoja asioita tapahtuu.
Siksi niiden, jotka tuntevat Herran, on saavutettava täysi potentiaalinsa, -
lakattava rajoittamasta Jumalaa ja annettava Hänen toimia kauttaan.
Uskon, Jumala antaa teille luovia ideoita. Joku teistä voi keksiä -
parannuskeinon sairauteen tai keksinnön, joka mullistaa maailman.
Ihmiset, jotka tuntevat Herran, uskovaiset, ovat olleet vastuussa -
suurimmasta osasta teknologisista läpimurroista -
ja lääketieteen edistysaskelista ynnä muista ihmiskunnan historiassa.
Tiedän, että joku kyseenalaistaa tämän enkä ehdi nyt todistaa sitä, -
mutta olen tutkinut asiaa paljon. Jotkut ihmiskunnan historian -
suurimmista läpimurroista, jotka ovat mullistaneet elämämme, -
johtuivat ihmisistä, jotka alkoivat unelmoida ja joita Jumala käytti.
Viestintävälineemme, televisio, radio, kaikki digitaaliset järjestelmät.
Niistä suuri osa kehittyi uskovien ansioista, joiden kautta Jumala puhui.
Joillakin teistä on ihmeellisiä, luovia ideoita.
Jumala haluaa toimia kauttanne. Nostakaa katseenne maasta.
Älkää jääkö muiden tasolle vaan ymmärtäkää, -
että Jumalalla on teille varattuna jotain yliluonnollista.
Useimmat kuitenkin rajoittavat Jumalaa vertaamalla itseään muihin -
sekä omilla peloillaan ja epävarmuuksillaan.
Alan nyt opettaa tästä aiheesta ja uskon, että se voi muuttaa elämäsi.
Ensin haastan sinua uskomaan, että Jumalalla on tarjota enemmän.
Tämä ei ole mikään varsinaisen elämän kenraaliharjoitus.
Jokainen päivä, jolloin aurinko nousee ja laskee, on joko päivä, -
jonka olet käyttänyt tullaksesi enem- män Jumalan tahdon mukaiseksi -
tai päivä, joka on mennyt hukkaan. Useimpien päivät menevät hukkaan.
Joskus on ensin oltava peloissaan ennen kuin voi kasvaa.
Sinun pitää ymmärtää, että kiitos Herralle, on olemassa enemmän -
Jumalan hyvyyttä ja voimaa kuin olet tähän asti kokenut.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit tilata materiaaleja puhelimitse arkisin klo 7:30―17 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Ota yhteyttä jo tänään!
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tässä ovat siis Australian- toimistomme yhteystiedot.
Vetäydy vuorille ja valmistaudu menemään eteenpäin Andrew'n -
ja muiden kanssa vuoden 2015 miesten konferenssissa.
Voimallinen ylistys, voideltu opetus ja yhteys -
rohkaisevat sinua toteuttamaan Jumalan suunnitelman elämääsi.
Ilmoittaudu ruudulla näkyvän osoitteen kautta.
Miehet, valmistautukaa etenemään Hengessä!
Kiitos, ystävät ja yhteistyökumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Yksi heistä on Melody Koop.
Rakastin ja palvelin Jeesusta jo ennen Charikseen tuloa.
Johdin pienryhmiä, mutta työni ei kantanut hedelmää.
Aina silloin tällöin tuntui, että pystyin auttamaan noita naisia, -
mutta Charis-koulu on varustanut minut palvelemaan tehokkaammin.
Olen kasvanut sammakonpoikasesta ihmiseksi, joka rakastaa toisia -
ja osaa palvella heitä tehokkaasti.
Toisena opiskeluvuotenani pääsin lähetysmatkalle Saksaan.
Siellä ymmärsin, että evankeliointi on Jumalan suunnitelma minulle.
Haluan mennä eri maihin perustamaan erilaisia ryhmiä -
ja evankelioida ihmisiä. En malta odottaa, mitä Jumala haluaa tehdä.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa jo 20 vuotta. Lisätietoja internetistä.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc ja Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan.
Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
Suomennos: Anni Lähteenmäki